biswa921/orwiki-latest-pages-articles-raw huggingface dataset:
ଆରଧନା ଜଗୋଟା

ଆରାଧନା ଜଗୋଟା ଜଣେ ଚିତ୍ରନାଟ୍ୟ ଲେଖିକା ଏବଂ ଅଭିନେତ୍ରୀ ଯିଏକି ୨୦୧୩ ମସିହାରେ ହିନ୍ଦୀ ଦୂରଦର୍ଶନ ଧାରାବାହିକ ୨୪ ଜରିଆରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ଅନୀଲ କପୁରଙ୍କ ସହିତ କାମ କରିଥିଲେ । ୨୦୧୬ ମସିହାରେ ସେ ହିନ୍ଦୀ କଥାଚିତ୍ର କେରି ଅନ୍ କୁଟ୍ଟନ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର ଖାଜାଓଉ (୨୦୧୬) କାନ୍ସ ଫିଲ୍ମ ଫେଷ୍ଟିଭାଲରେ ମନୋନୀତ ହୋଇଥିବା ଭାରତୀୟ ଚଳଚ୍ଚିତ୍ର ମଧ୍ୟରୁ ଅନ୍ୟତମ ଥିଲା ।

 ପ୍ରାରମ୍ଭିକ ଜୀବନ 
ଆରାଧନା ୧୯୯୦ ମସିହାରେ ନୂଆଦିଲ୍ଲୀଠାରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସନ୍ଦୀପ ଜଗୋଟା ଜଣେ ସିଭିଲ୍ ଇଞ୍ଜିନିୟର୍ ଥିଲେ ଏବଂ ତାଙ୍କ ମାଆ ବନ୍ଦନା ଜଗୋଟା ଜଣେ ଟେକ୍ସଟାଇଲ୍ ଡିଜାଇନର୍ । ସେ ବ୍ୟବସାୟୀ ବିନୟ ମାତୱାନୀଙ୍କୁ ବିବାହ କରିଛନ୍ତି ।

ଆରାଧନା ସମର ଫିଲ୍ଡ ସ୍କୁଲରେ ପଢ଼ୁଥିଲେ, ଯେଉଁଠାରେ ସେ ଅଭିନୟ ଜଗତ ପ୍ରତି ଆକର୍ଷିତ ହୋଇଥିଲେ । ଜାଗୋଟା ଏସିଆନ୍ ସ୍କୁଲ୍ ଅଫ୍ ମିଡିଆ ଷ୍ଟଡିଜ୍‌ରେ ପଢ଼ିବା ବେଳେ ତାଙ୍କ ସାଙ୍ଗମାନଙ୍କଦ୍ୱାରା ନିର୍ମିତ କଥାଚିତ୍ରରେ କାମ କରିଥିଲେ । ମଡେଲିଂ ଏବଂ ଅଭିନୟକୁ ପେଷା ଭାବରେ ଗ୍ରହଣ କରିବା କରିବା ପାଇଁ ସେ ମୁମ୍ବାଇ ଯାଇଥିଲେ ।

 ଆଧାର 

 ବାହାର ଲିଙ୍କ୍ 
 
 ଫାଇନାନ୍ସିଆଲ୍ ଏକ୍ସପ୍ରେସଦ୍ୱାରା ଭିଡିଓ ସାକ୍ଷାତକାର

ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଚିରାଗ ଜାନି

ଚିରାଗ ଜାନି (ଜନ୍ମ: ୧୪ ଅଗଷ୍ଟ ୧୯୮୭) ଜଣେ ଭାରତୀୟ ଅଭିନେତା ଯିଏକି ତାମିଲ, ତେଲୁଗୁ, ଗୁଜରାଟୀ ଏବଂ ହିନ୍ଦୀ ଭାଷାର କଥାଚିତ୍ରରେ ଅଭିନୟ କରନ୍ତି । କଥାଚିତ୍ରରେ ଅଭିନୟ କରିବା ପୂର୍ବରୁ ସେ ହିନ୍ଦୀ ଧାରାବାହିକରେ ଅଭିନୟ କରିଥିଲେ । ରାଜେଶ ବାବରଙ୍କ ନିର୍ଦ୍ଦେଶିତ ତଥା ଶ୍ୟାମାଶିଷ ଭଟ୍ଟାଚାର୍ଯ୍ୟଙ୍କଦ୍ୱାରା ନିର୍ମିତ ହିନ୍ଦୀ ଧାରାବାହିକ ସପ୍ନେ ସୁହାନେ ଲଡ଼କପନ କେ ଜରିଆରେ ତାଙ୍କ ଅଭିନୟ ଜୀବନ ଆରମ୍ଭ ହୋଇଥିଲା, ଯେଉଁଥିରେ ସେ ବୈଷ୍ଣବୀ ମହାନ୍ତଙ୍କ ସହିତ କାମ କରିଥିଲେ । ସେ ଅନେକ କଥାଚିତ୍ରରେ କାମ କରିଛନ୍ତି । କୁମାର ରାଜଙ୍କ ନିର୍ଦ୍ଦେଶିତ ୟାହାଁ ଅମୀନା ବିକ୍ତି ହୈରେ କାମ କରିଥିଲେ । ସେ ଆଧ୍ୟାତ୍ମିକ ଧାରାବାହିକ ବିଘ୍ନହର୍ତ୍ତା ଗଣେଶରେ ଅଭିନୟ କରିଥିଲେ । ତାଙ୍କ ଅଭିନୀତ ଅନ୍ୟ ଧାରାବାହିକ ଗୁଡ଼ିକ ହେଲା ପୋରୁସ (ଦସ୍ୟୁ ରାଜା ଅନୁନାୟକ ଭାବରେ) ଏବଂ ଦସ୍ତାନ-ଏ-ମୋହବତ୍ ସଲିମ୍ ଅନାରକଲୀ (ମିର୍ଜା ମହମ୍ମଦ ହକିମ ଭୂମିକାରେ) ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ମନ୍ତବ୍ୟ ୨୦୧୪ ଅଞ୍ଜାନ ଇମ୍ରାନ ଭାଇ ଏଜେଣ୍ଟ ତାମିଲ୍ ୨୦୧୬ ୟାହାଁ ଅମୀନା ବିକ୍ତି ହୈ ହିନ୍ଦୀ ୨୦୧୭ ରୋଗ୍ ଚିରାଗ କନ୍ନଡ଼
ତେଲୁଗୁ ୨୦୧୯ କାପ୍ପାନ ରଣଜିତ କୁମାର ତାମିଲ୍ ଏମ୍‌ଜିଆର୍ ଶିବାଜୀ ଏକାଡେମୀ ଆୱାର୍ଡ଼ସ୍ (୨୦୧୯)ରେ ଶ୍ରେଷ୍ଠ ଖଳନାୟକ ୨୦୨୦ ଜି ଏସିପି ସମ୍ରାଟ ଗୁଜରାଟୀ ଉନ୍ କାଦଲ୍ ଇରୁଣ୍ଡାଲ୍ ତାମିଲ୍ ପମ୍ବାଟ୍ଟମ୍ ତାମିଲ୍ ବୀରମ୍ କନ୍ନଡ଼ ୨୦୨୧ କ୍ରାକ୍ ସଲୀମ ଭଟକାଲ/ସତ୍ୟନାରାୟଣ ମୂର୍ତ୍ତି ତେଲୁଗୁ ୨୦୨୨ ନୟିକା ଦେବୀ - ଦି ୱାରିଅର୍ କୁଇନ୍ ଗୁଜରାଟୀ  ଧମାକା ଆର୍ଯ୍ୟ ପକ୍ଷିତପ ତେଲୁଗୁ  ୨୦୨୩ ଥୁନିବୁ ହର୍ଷ ତାମିଲ୍ ଅଗିଲାନ ଇନ୍ସପେକ୍ଟର ଏସ୍ ଗୋକୁଲ ମେହେଟ୍ଟା ତାମିଲ୍

 ଅଭିନୀତ ଧାରାବାହିକ 

 ସପ୍ନେ ସୁହାନେ ଲଡ଼କପନ କେ (୨୦୧୩) - ଜଗନ
 ପୋରସ୍ (୨୦୧୭ – ୨୦୧୮) - ଦସ୍ୟୁ ରାଜା ଅରୁଣାୟକ
 ବିଘ୍ନହର୍ତ୍ତା ଗଣେଶ (୨୦୧୮) - ସୁନ୍ଦୂରା
 ଦସ୍ତାନ-ଏ-ମୋହବବତ୍ ସଲିମ୍ ଅନାରକଲୀ (୨୦୧୮) - ହକିମ ମିର୍ଜା

 ଆଧାର 

 ବାହାର ଆଧାର 
 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:ଗୁଜରାଟୀ କଥାଚିତ୍ର ଅଭିନେତା
ଫାମସାଇକ୍ଲୋଭିର

ଫାମସାଇକ୍ଲୋଭିର (ଇଂରାଜୀ ଭାଷାରେ  Famciclovir), ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫାମ‌ଭିର (Famvir), ହେଉଛି ଏକ ଔଷଧ ଯାହା ହର୍ପିସ୍ ଜୋଷ୍ଟର ଏବଂ ହର୍ପିସ୍ ସିମ୍ପ୍ଲେକ୍ସ ରୋଗମାନଙ୍କରେ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଜେନିଟାଲ ହର୍ପିସ ଏବଂ ହର୍ପିସ ଲେବିଆଲିସ ରୋଗ ପାଇଁ ବ୍ୟବହୃତ ହୁଏ ଏବଂ ସକ୍ରିୟ ରୋଗର ଚିକିତ୍ସା ତଥା ବିସ୍ତାରକୁ ରୋକିବା ପାଇଁ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅଇ, ଏବଂ ତରଳ ଝାଡ଼ା ହୋଇପାରେ । ବୃକ୍‌କ ସମସ୍ୟା ଥିଲେ ସ୍ୱଳ୍ପ ମାତ୍ରା ବ୍ୟବହାର କରାଯାଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାରର ଅଧ୍ୟୟନ ଭଲ ଭାବରେ  କରାଯାଇ ନାହିଁ । ଏହା ପେନସାଇକ୍ଲୋଭିରର ଏକ ପ୍ରୋଡ୍ରଗ । ଏହା ଏକ ଗୁଆନୋସିନ୍ ଆନାଲଗ ସୃଷ୍ଟି କରେ ଯାହା ଫଳରେ ଡିଏନଏ ପଲିମରେଜ  ଅବରୋଧ ହୋଇଥାଏ 

ଫାମସାଇକ୍ଲୋଭିର ୧୯୮୩ ମସିହାରେ ପ୍ୟାଟେଣ୍ଟ ହୋଇଥିଲା ଏବଂ ୧୯୯୪ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦୦ ମିଗ୍ରା ବିଶିଷ୍ଟ ୧୪ଟି ବଟିକାର ମୂଲ୍ୟ ୨୦୨୧ ସୁଦ୍ଧା  ୨୮୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୬ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
କିରଣ ଜନଜାନି

କିରଣ ଜନଜାନି ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରନ୍ତି । ଲାଇଫ୍ ଓକେରେ ପ୍ରସାରିତ ଧାରାବାହିକ ହମ୍ ନେ ଲି ହୈ ଶପଥରେ ତାଙ୍କ ଅଭିନୀତ ଚରିତ୍ର ଉଜ୍ୱଳ ମିଶ୍ର ପାଇଁ ସେ ଜଣାଶୁଣା । ସେ ଏଣ୍ଡ ଟିଭିରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ସନ୍ତୋଷୀ ମାଆ, ଜୀ ଟିଭିରେ ପ୍ରସାରିତ ୟେ ତେରି ଗଲିୟାଁ ଭଳି ଧାରାବାହିକରେ କାମ କରିଛନ୍ତି ।

 ଜୀବନୀ 
କିରଣ ୧୨ ମାର୍ଚ୍ଚରେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ । ସେ କୋଲେଜିଓ କସ୍ମୋପଲିଟାନୋ ଡି କଲମ୍ବିଆରେ ପଢ଼ୁଥିଲେ ଏବଂ ମୁମ୍ବାଇର ଶ୍ରୀ ଭିଲେ ପାର୍ଲେ କେଲାବାନି ମଣ୍ଡଳସ୍ ନାର୍ସୀ ମୋଞ୍ଜୀ ଇନିଷ୍ଟିଚ୍ୟୁଟ୍ ଅଫ୍ ମ୍ୟାନେଜ୍‌ମେଣ୍ଟ ଷ୍ଟଡିଜ୍‌ରୁ ସ୍ନାତକ କରିଛନ୍ତି । ସେ ମେକ୍ଅପ୍ ଡିଜାଇନର୍ ରୁତି କେ ଜେନଜାନୀଙ୍କୁ ବିବାହ କରିଛନ୍ତି । ସେ ଅନେକ ଦୂରଦର୍ଶନ ବିଜ୍ଞାପନରେ ଅଭିନୟ କରିଛନ୍ତି ।  ରିୟା ସେନଙ୍କ ସହ ସେ ଫାଲଗୁନି ପଠକଙ୍କ ଗୀତ ୟାଦ୍ ପିଆ କି ଆନେ ଲାଗିରେ ଅଭିନୟ କରିଥିଲେ ଏବଂ ହ୍ୟାରି ଆନନ୍ଦଙ୍କ ଆଲବମ ଚାହତରେ "ଦିଲ୍ ଦିଲ୍ ନହିଁ ରାହା ମେରା" ଗୀତରେ ମଧ୍ୟ ଅଭିନୟ କରିଥିଲେ । କିରଣ ତାଙ୍କ ଝିଅଙ୍କର ଜନ୍ମ ପରେ ତାଙ୍କ ନାମ କରଣଉଦୟ ଜେନଜାନିକୁ ବଦଳାଇଥିଲେ । ଅବଶ୍ୟ ଏବେ ବି କଥାଚିତ୍ର ଜଗତରେ ସେ କିରଣ ଭାବରେ ପରିଚିତ ।

 ଅଭିନୀତ ଧାରାବାହିକ 
ବର୍ଷ ଧାରାବାହିକ ଭୂମିକା ୨୦୧୨ ହମ୍ ନେ ଲି ହୈ ଶପଥ ବିକାଶ ନନ୍ଦ ୨୦୧୨ ସିଆଇଡି ଇନ୍ସପେକ୍ଟର ବର୍ଦ୍ଧନ/ମଣ୍ଟି ୨୦୧୫ ଦିଲ୍ କି ବାତେଁ ଦିଲ୍ ହି ଜାନେ ରାମଙ୍କ ବନ୍ଧୁ ପ୍ୟାର୍ ତୁନେ କ୍ୟା କିୟା ସନ୍ଦୀପ ୨୦୧୫ – ୨୦୧୭ ସନ୍ତୋଷୀ ମାଆ ଉଜ୍ୱଳ ମିଶ୍ର ୨୦୧୮ ଇସ୍କବାଜ୍ ଅଭିମନ୍ୟୁ ରାହେଜା ଉଡ଼ାନ୍ର ଏଜେଣ୍ଟ ଅଭୟ ୟେ ତେରି ଗଲିୟାଁ ଅରିନ୍ଦମ୍ ମଜୁମଦାର

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟ୨୦୨୧ମୈ ମୁଲାୟମ୍ ସିଂହ ଯାଦବସଞ୍ଜୟ ଗାନ୍ଧୀ୨୦୧୪ସିଟି ଅଫ୍ ଡ୍ରିମ୍ସ୨୦୧୦ବେନି ଆଣ୍ଡ ବବ୍‌ଲୁରଣବୀରଲାଇଫ୍ ଏକ୍ସପ୍ରେସ୍ନିଖିଲ ଶର୍ମା

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ପ୍ରସାଦ ଜୱାଦେ

ପ୍ରସାଦ ଜୱାଦେ (ଜନ୍ମ: ୩୦ ନଭେମ୍ବର ୧୯୮୮) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ମରାଠୀ କଥାଚିତ୍ର ଏବଂ ଦୂରଦର୍ଶନ ଜଗତରେ କାମ କରନ୍ତି । କଲର୍ସ୍ ମରାଠୀରେ ପ୍ରସାରିତ ରିଆଲିଟି ଶୋ ବିଗ୍ ବସ୍ ମରାଠୀ ୪ରେ ସେ ଜଣେ ପ୍ରତିଯୋଗୀ ଭାବରେ ଅଂଶଗ୍ରହଣ କରିଥିଲେ ।

 ଜନ୍ମ 
ପ୍ରସାଦ ଜୱାଦେ ୧୯୮୮ ମସିହାର ନଭେମ୍ବର ୩୦ ତାରିଖରେ ମହାରାଷ୍ଟ୍ରର କଲ୍ୟାଣଠାରେ ଜନ୍ମଗ୍ରହଣ କରିଥିଲେ ।

 ଅଭିନୟ ଜୀବନ 
ଅଭିନୟ ଜଗତରେ କାମ କରିବା ପୂର୍ବରୁ ସେ ପୁଣେର ଏକ ଥିଏଟର ଗ୍ରୁପରେ ଯୋଗ ଦେଇଥିଲେ । ୨୦୧୦ ମସିହାରେ, ସେ ଜୀ ମରାଠୀରେ ପ୍ରସାରିତ ମରାଠୀ ଧାରାବାହିକ ମାଜିଆ ପ୍ରିୟାଲା ପ୍ରୀତ କଲେନାରେ ଅଭିନୟ କରିଥିଲେ । ୨୦୧୧ ମସିହାରେ, ସେ ଜୀ ମରାଠୀରେ ପ୍ରସାରିତ ଅରୁନ୍ଧତୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରେ, ସେ ଷ୍ଟାର୍ ପ୍ରଭାରେ ଲକ୍ଷ୍ମୀ ଭର୍ସେସ୍ ସରସ୍ୱତୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ ।

୨୦୧୫ ମସିହାରେ, ସେ ଆସେ ହେ କନ୍ୟାଦାନରେ ଅଭିନୟ କରିଥିଲେ । ୨୦୧୯ ମସିହାରେ, ସେ ଏକ ମହାନାୟକ – ଡକ୍ଟର ବି.ଆର୍. ଆମ୍ବେଦକରରେ ବି. ଆର୍. ଆମ୍ବେଦକର ଭୂମିକାରେ ଅଭିନୟ କରିଥିଲେ । ଅକ୍ଟୋବର ୨୦୨୨ରେ ସେ ବିଗ୍ ବସ୍ ମରାଠୀ ୪ରେ ଜଣେ ପ୍ରତିଯୋଗୀ ଭାବରେ ଭାଗ ନେଇଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ଆଧାର ୨୦୧୬ ଗୁରୁ ଅତିଥି କଳାକାର ମରାଠୀ ମି. ଆଣ୍ଡ ମିସେସ୍ ସାଦାଚାରି ଦତ୍ତୁ ୨୦୧୯ ଛିଛୋରେ  ହିନ୍ଦୀ  ୨୦୨୦ ମାଲଙ୍ଗ ଦେବେନ୍ ଯାଦବ  ୨୦୨୨ ଏକ ଭିଲେନ୍ ରିଟର୍ଣ୍ଣସ୍ ଆଶୁ ଭୋଇର 

 ଅଭିନୀତ ଦୂରଦର୍ଶନ ଧାରାବାହିକ 
ବର୍ଷ ଧାରାବାହିକ ଭୂମିକା ଚ୍ୟାନେଲ୍ ଆଧାର ୨୦୦୯ – ୨୦୧୦ ମହାରାଷ୍ଟ୍ରଚା ସୁପରଷ୍ଟାର୍ ପ୍ରତିଯୋଗୀ ଜୀ ମରାଠୀ ୨୦୧୦ –୨୦୧୧ ମାଜିଆ ପ୍ରିୟାଲା ପ୍ରୀତ କାଲେନା ଜୟ ପ୍ରଭୁ ୨୦୧୧ – ୨୦୧୨ ଅରୁନ୍ଧତୀ ଦିଗବିଜୟ ୨୦୧୨ – ୨୦୧୩ ଲକ୍ଷ୍ମୀ ଭର୍ସେସ୍ ସରସ୍ୱତୀ ରଘୁରାମ ନାଖୱା ଷ୍ଟାର୍ ପ୍ରଭା  ୨୦୧୫ ଆସେ ହେ କନ୍ୟାଦାନ କାର୍ତ୍ତିକ ଜୀ ମରାଠୀ  ୨୦୧୬ – ୨୦୧୭ କୁଲସ୍ୱାମିନୀ ଅଭୟ ଷ୍ଟାର୍ ପ୍ରଭା ୨୦୧୭ ଆୱାଜ୍ - ପୁନ୍ୟଶ୍ଲୋକ ଅହିଲ୍ୟାବାଇ ହୋଳକର ଅତିଥି କଳାକାର କଲର୍ସ ମରାଠୀ ୨୦୧୯ – ୨୦୨୧ ଏକ ମହାନାୟକ - ଡକ୍ଟର ବି.ଆର୍. ଆମ୍ବେଦକର ବି.ଆର୍. ଆମ୍ବେଦକର ଆଣ୍ଡ ଟିଭି  ୨୦୨୧ ମହାରାଷ୍ଟ୍ରଚି ହାସ୍ୟଯାତ୍ରା ଅତିଥି ପ୍ରତିଯୋଗୀ ସୋନି ମରାଠୀ ୨୦୨୨ – ୨୦୨୩ ବିଗ୍ ବସ୍ ମରାଠୀ ୪ ପ୍ରତିଯୋଗୀ କଲର୍ସ ମରାଠୀ  ୨୦୨୩-ଏବେଯାଏଁ କାବ୍ୟାଞ୍ଜଳୀ - ସଖି ସବଲି ପ୍ରୀତମ 

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମରାଠୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ମରାଠୀ ଦୂରଦର୍ଶନ ଅଭିନେତା
ଶଙ୍କରାଚାର୍ଯ୍ୟ

alt=Adi shankara|thumb| ଆଦି ଶଙ୍କରାଚାର୍ଯ୍ୟ ତାଙ୍କର ଚାରିଜଣ ଶିଷ୍ୟ - ପଦ୍ମପାଦାଚାର୍ଯ୍ୟ, ସୁରେଶ୍ୱରାଚାର୍ଯ୍ୟ, ହସ୍ତାମଳକାଚାର୍ଯ୍ୟ ଏବଂ ତତ୍ତ୍ୱକାଚାର୍ଯ୍ୟ ।
ଶଙ୍କରାଚାର୍ଯ୍ୟ (, IAST: Śaṅkarācārya, "ଶଙ୍କର-ଆଚାର୍ଯ୍ୟ") ହେଉଛି ଏକ ଧାର୍ମିକ ପଦବୀ ଯେଉଁଥିରେ ସନାତନ ଧର୍ମର ରକ୍ଷା ନିମନ୍ତେ ଆଦିଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠିତ ଚାରି ମଠର ମଠାଧୀଶମାନେ ଜଣାଯାଆନ୍ତି । ଅଦୈତ ବେଦାନ୍ତର ସଂସ୍ଥାପକ ଆଦି ଶଙ୍କରାଙ୍କଠାରୁ ଏହି ପଦବୀଟି ଆସିଛି ।

 ପରମ୍ପରାର ପ୍ରତିଷ୍ଠା 
ଆଦି ଶଙ୍କରାଚାର୍ଯ୍ୟ ସନାତନ ଧର୍ମର ରକ୍ଷା ନିମନ୍ତେ ଭାରତର ଚାରି ଦିଗରେ ଚାରୋଟି ମଠ ସ୍ଥାପନ କରିଥିଲେ ଏବଂ ଏହି ମଠର ମଠାଧୀଶଙ୍କୁ ଶଙ୍କରାଚାର୍ଯ୍ୟ ଉପାଧିରେ ଭୂଷିତ କରିବା ସହିତ ମଠର ଦାୟିତ୍ୱ ଦେଇଥିଲେ । ମଠ ପ୍ରତିଷ୍ଠା ପରେ ତାଙ୍କର ଚାରି ପ୍ରମୁଖ ଶିଷ୍ୟଙ୍କୁ ସେ ଶଙ୍କରାଚାର୍ଯ୍ୟ ଭାବରେ ପ୍ରତିଷ୍ଠିତ କରିଥିଲେ । ଶଙ୍କରାଚାର୍ଯ୍ୟ ପଦବୀରେ ଥିବା ସନ୍ଥଙ୍କର ମୁଖ୍ୟ କାମ ଥିଲା ଅଦୈତ ବେଦାନ୍ତର ପ୍ରଚାର କରିବ ଏବଂ ସନାତନ ଧର୍ମର ରକ୍ଷା ନିମନ୍ତେ ଆବଶ୍ୟକୀୟ ପନ୍ଥାମାନ ଗ୍ରହଣ କରିଥିବା । ଦକ୍ଷିଣ ଭାରତର ଅନ୍ୟ ଏକ ମଠ କାଞ୍ଚି କାମକୋଟି ପୀଠର ଇତିହାସ ଆଦି ଶଙ୍କରାଚାର୍ଯ୍ୟଙ୍କ ସହିତ ଜଡ଼ିଥିଲେ ଥିଲେ ମଧ୍ୟ ଏହାର ମୁଖ୍ୟକୁ "ଶଙ୍କରାଚାର୍ଯ୍ୟ" ପରିବର୍ତ୍ତେ "ଆଚାର୍ଯ୍ୟ" କିମ୍ବା "ଜଗଦଗୁରୁ" କୁହାଯାଏ ।

ନିମ୍ନରେ ଥିବା ସାରଣୀରେ ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠିତ ଚାରୋଟି ମଠର ପ୍ରଥମ ଶଙ୍କରାଚାର୍ଯ୍ୟଙ୍କ ବିଷୟରେ ଉଲ୍ଲେଖ କରାଯାଇଛି ।
ଶିଶ୍ୟ ଦିଗ ମଠ ମହାବାକ୍ୟ ବେଦ ସମ୍ପ୍ରଦାୟବର୍ତ୍ତମାନର ଶଙ୍କରାଚାର୍ଯ୍ୟ ପଦ୍ମପାଦ ପୂର୍ବ ଗୋବର୍ଦ୍ଧନ ପୀଠ, ପୁରୀ  ଋଗ ବେଦଭୋଗବଳା ସ୍ୱାମୀ ନିଶ୍ଚଳାନନ୍ଦ ସରସ୍ୱତୀ ହସ୍ତାମଳକାଚାର୍ଯ୍ୟ ଦକ୍ଷିଣ ଶୃଙ୍ଗେରୀ ଶାରଦା ପୀଠ  ଯଜୁର ବେଦ ଭୂରିବଳା ଶ୍ରୀ ଭାରତୀ ତୀର୍ଥ ସୁରେଶ୍ୱର ପଶ୍ଚିମ ଦ୍ୱାରକା ଶରଦା ପୀଠ  ସାମା ବେଦକିତବଳା ସ୍ୱାମୀ ସଦାନନ୍ଦ ସରସ୍ୱତୀ ତତ୍ତ୍ୱକାଚାର୍ଯ୍ୟ ଉତ୍ତର ଜ୍ୟୋତିର୍ମଠ, ବଦ୍ରିନାଥ  ଅଥର୍ବ ବେଦନନ୍ଦବଳା ସ୍ୱାମୀ ଅଭିମୁକ୍ତେଶ୍ୱରାନନ୍ଦ ସରସ୍ୱତୀ (ପ୍ରତିଦ୍ୱନ୍ଦ୍ୱିତା) /
ସ୍ୱାମୀ ବାସୁଦେବାନନ୍ଦ ସରସ୍ୱତୀ (ବିବାଦୀୟ)

 ବ୍ୟୁତ୍ପତ୍ତି 
ଶଙ୍କରାଚାର୍ଯ୍ୟ ଶବ୍ଦ ଶଙ୍କର ଏବଂ ଆଚାର୍ଯ୍ୟ ନାମକ ଦୁଇଟି ଶବ୍ଦକୁ ନେଇ ଗଠିତ । ଆଚାର୍ଯ୍ୟ ଏକ ସଂସ୍କୃତ ଶବ୍ଦ, ଯାହାର ଅର୍ଥ ହେଉଛି ଗୁରୁ ବା ଶିକ୍ଷକ, ତେଣୁ ଶଙ୍କରାଚାର୍ଯ୍ୟର ଅର୍ଥ ହେଉଛି ଶଙ୍କରଙ୍କ ମାର୍ଗରେ ପରିଚାଳିତ କରୁଥିବା । 

 ଆଧାର 

 ବାହାର ଲିଙ୍କ୍ 

 Advaita-Vedanta.org  "Dasanami Sampradaya - The Monastic Tradition", an account of the four amnaya mathas, and the "Dashanamī parampāra"
  "History of Jagadguru Sri Adi Shankara Bhagavatpada",  "Biography of Jagadguru Sri Adi Shankaracharya"

ଶ୍ରେଣୀ:ଶଙ୍କରାଚାର୍ଯ୍ୟ
ଜଲିଆନୱାଲା ବାଗ ହତ୍ୟାକାଣ୍ଡ

ଲେଉଟାଣି ଜାଲିଆନାୱାଲା ବାଗ୍ ହତ୍ୟାକାଣ୍ଡ
ଗଗନଯାନ-୧

ଗଗନଯାନ-୧ ହେଉଛି ଗଗନଯାନ କାର୍ଯ୍ୟକ୍ରମର ପ୍ରଥମ ପରୀକ୍ଷଣ ଉଡ଼ାଣ । ୨୦୨୪ର ପ୍ରଥମ ତିନି ମାସରେ ଏହାକୁ ଉତକ୍ଷେପଣ କରାଯିବାର ଯୋଜନା ରହିଛି।

 ପୃଷ୍ଠଭୂମି 
ପ୍ରଥମେ ଏହି ଉତକ୍ଷେପଣ ଡିସେମ୍ବର ୨୦୨୦ରେ ହେବାର ଥିଲା, ପରେ ଡିସେମ୍ବର ୨୦୨୧ରେ, କିନ୍ତୁ କୋଭିଡ୍ -୧୯ ମହାମାରୀ କାରଣରୁ ଏହା ବିଳମ୍ବିତ ହୋଇଥିଲା । ଶେଷରେ ଅପ୍ରେଲ ୨୦୨୨ ସୁଦ୍ଧା ବିମାନ ଉଡ଼ାଣ ଯୋଜନା ପ୍ରସ୍ତୁତ ହୋଇଥିଲା ଏବଂ ଟିଭି-ଡି୧ ଏବଂ ଟିଭି-ଡି୨ ପରେ ୨୦୨୪ରେ ଏହାର ଶୁଭାରମ୍ଭ ହେବ ବୋଲି ଆଶା କରାଯାଉଛି । ୨୦୨୨ ଅପ୍ରେଲରେ କ୍ରୁ(ଦଳ) ମଡ୍ୟୁଲକୁ ଡିପ୍ରେସର କରିବାକୁ ପ୍ରସ୍ତାବ ଦିଆଯାଇଥିଲା ।

 ଲକ୍ଷ୍ୟ 
ଗଗନଯାନ ମହାକାଶ ଯାନକୁ ସତୀଶ ଧୱନ ମହାକାଶ କେନ୍ଦ୍ରରୁ ମାନବ ମାନ୍ୟତା ପ୍ରାପ୍ତ ଏଲଭିଏମ ୩ ଜରିଆରେ ଉତକ୍ଷେପଣ କରାଯାଇ ୧୭୦×୪୦୮ କିଲୋମିଟର କକ୍ଷପଥରେ ପ୍ରବେଶ କରାଯିବ । ତୃତୀୟ କକ୍ଷପଥରେ ସର୍କୁଲାରାଇଜେସନ୍ (ଚଳାଚଳ) ଅଭ୍ୟାସ କରାଯିବ । ଅବତରଣ ଟିଭି-ଡି୧ ଭଳି ସମାନ ଢାଞ୍ଚା ଅନୁସରଣ କରାଯିବ ।

ଏହି ଅଭିଯାନ ପରେ ଇସ୍ରୋ ହ୍ୟୁମାନଏଡ୍ ରୋବଟ୍ ବୌମିତ୍ରକୁ ନେଇ ଗଗନଯାନ-୨ ଉତକ୍ଷେପଣ କରିବା ପୂର୍ବରୁ ଆଉ ୪ଟି ପରୀକ୍ଷଣ କରିବ।

 ଆଧାର 

ଶ୍ରେଣୀ:ଅନ୍ତରୀକ୍ଷ ଯାନ
ଶ୍ରେଣୀ:ଭାରତୀୟ ମହାକାଶ ଅଭିଯାନ
ଆର୍ତ୍ତତ୍ରାଣ ଦେଓ

ଆର୍ତ୍ତତ୍ରାଣ ଦେଓ (୧୭ ଜୁଲାଇ ୧୯୦୦ - ୩୦ ସେପ୍ଟେମ୍ବର ୧୯୪୬), ଖରିଆର ଗଡ଼ଜାତର ରାଜା ଥିଲେ । ୧୯୩୬ ମସିହାରେ ସ୍ୱତନ୍ତ୍ର ଓଡ଼ିଶା ରାଜ୍ୟ ଗଠନରେ ସେ ଏକ ପ୍ରମୂଖ ଭୂମିକା ନିର୍ବାହ କରିଥିଲେ । ତାଙ୍କ ନେତୃତ୍ୱରେ ଖରିଆର ଜମିଦାରୀ ଓଡ଼ିଶା ରାଜ୍ୟ ସହ ମିଶିପାରିଥିଲା । 

 ଜନ୍ମ ଓ ସିଂହାସନ ଆରୋହଣ 
ଆର୍ତ୍ତତ୍ରାଣ ଦେଓ ୧୯୦୦ ମସିହାର ଜୁଲାଇ ୧୭ ତାରିଖରେ ଜନ୍ମଗ୍ରହଣ କରିଥିଲେ । ୧୯୨୧ ମସିହାରେ ଖରିଆର (ବର୍ତ୍ତମାନର ନୂଆପଡ଼ା ଜିଲ୍ଲା) ରାଜା ଭାବରେ ସିଂହାସନ ଆରୋହଣ କରିଥଲେ । କଳା, ସଂସ୍କୃତି ଓ ଶିକ୍ଷାର ସେ ଜଣେ ପୃଷ୍ଠପୋଷକ ଥିଲେ । ତାଙ୍କର ପୃଷ୍ଠପୋଷକତାରେ ଖରିଆରଠାରେ ଓଡ଼ିଶାର ପ୍ରଥମ ସ୍ଥାୟୀ ଓଡ଼ିଆ ମଞ୍ଚ ବୀର ବିକ୍ରମ ଥିଏଟର ଗଢ଼ିଉଠିଥିଲା । ସେ ଜଣେ କ୍ରୀଡ଼ାବିତ ଓ ସଂଗଠକ ମଧ୍ୟ ଥିଲେ ।

 ରାଜନୈତିକ ଜୀବନ 
୧୯୩୭ ଏବଂ ୧୯୪୬ ମସିହାରେ ସେ ଖରିଆର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୩୭୧୯୪୬ସଭ୍ୟ, ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାଖରିଆରଇଉନାଇଟେଡ୍୧୯୪୬୧୯୫୨ସଭ୍ୟ, ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାଖରିଆରନିର୍ଦ୍ଦଳୀୟ

 ମୃତ୍ୟୁ 
୧୯୪୬ ମସିହାର ସେପ୍ଟେମ୍ବର ୩୦ ତାରିଖରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା । 

 ଆଧାର 

ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୪୬ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ରାମ ଚରଣ ଅଗ୍ରୱାଲ

ରାମ ଚରଣ ଅଗ୍ରୱାଲ (୨ ଡିସେମ୍ବର ୧୯୧୭ – ୨୫ ଜୁଲାଇ ୧୯୭୭) ଜଣେ ଭାରତୀୟ ରାଜନେତା ତଥା ସ୍ୱାଧୀନତା ସଂଗ୍ରାମୀ ଥିଲେ । ସେ ଦିଲ୍ଲୀର ଡେପୁଟି ମେୟର ଭାବରେ କାର୍ଯ୍ୟ କରିଥିଲେ ।

 ଜନ୍ମ ଓ ପରିବାର 
ରାମ ଚରଣ ଅଗ୍ରୱାଲ ୧୯୧୭ ମସିହାର ଡିସେମ୍ବର ୨ ତାରିଖରେ ଉତ୍ତର ପ୍ରଦେଶସ୍ଥିତ ନାଜିବାବାଦଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରାମଚନ୍ଦ୍ର ମଲ ଥିଲେ ଜଣେ ବ୍ୟବସାୟୀ । ତାଙ୍କ ପୁଅ ଜୟ ପ୍ରକାଶ ଅଗ୍ରୱାଲ ଭାରତର ରାଜନୀତିରେ ସକ୍ରିୟ ଅଛନ୍ତି ।

 ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ 
ରାମ ଚରଣ ମହାତ୍ମା ଗାନ୍ଧୀଙ୍କ ପ୍ରେରଣାରେ ପ୍ରେରିତ ହୋଇ ଭାରତୀୟ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ୧୯ ବର୍ଷ ବୟସରେ ସେ ଦିଲ୍ଲୀ ପ୍ରଦେଶ କଂଗ୍ରେସ କମିଟିର କୋଷାଧକ୍ଷ ଭାବରେ କାମ କରିଥିଲେ । ସ୍ୱାଧୀନତା ସଂଗ୍ରାମରେ ତାଙ୍କ ଭୂମିକା ପାଇଁ ୧୯୩୯, ୧୯୪୨ ଓ ୧୯୪୫ ମସିହାରେ ଗିରଫ ହୋଇ କାରାବରଣ କରିଥିଲେ । ବ୍ୟକ୍ତିଗତ ସତ୍ୟାଗ୍ରହ ପାଇଁ ମହାତ୍ମା ଗାନ୍ଧୀଙ୍କଦ୍ୱାରା ଦିଲ୍ଲୀରୁ ବଛା ଯାଇଥିବା ୧୧ ଜଣ ସତ୍ୟାଗ୍ରହୀମାନଙ୍କ ମଧ୍ୟରୁ ସେ ଜଣେ ଥିଲେ । 

 ରାଜନୈତିକ ଜୀବନ 
ସ୍ୱାଧୀନତା ପରେ ସେ ଭାରତୀୟ ଜାତୀୟ କଂଗ୍ରେସର ସଭ୍ୟ ଭାବରେ ସେ ରାଜନୀତିରେ ସକ୍ରିୟ ଥିଲେ । ୧୯୫୧ ଓ ୧୯୫୪ ମସିହାର ଦିଲ୍ଲୀ ମୁସିଲିପାଲିଟି ନିର୍ବାଚନରେ ସେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇଥିଲେ । ୧୯୫୮ ମସିହାରେ ସେ ଦିଲ୍ଲୀ ମୁନିସିପାଲିଟିର ଡେପୁଟି ମେୟର ଭାବରେ କାମ କରିଥିଲେ ।

 ସମ୍ମାନ 
thumb| 2009ର ଷ୍ଟାମ୍ପ ଅଫ୍ ଇଣ୍ଡିଆରେ ରାମଚରନ୍ ଅଗ୍ରୱାଲ୍ |

 ୨୦୦୯ ମସିହାରେ, ଇଣ୍ଡିଆ ପୋଷ୍ଟ ତାଙ୍କ ଉପରେ ଷ୍ଟାମ୍ପ ଜାରି କରି ତାଙ୍କୁ ସମ୍ମାନିତ କରିଥିଲା ।

 ଆଧାର 

ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ବିଠଲଭାଇ ଜାଭେରୀ

ବିଠଲଭାଇ ଜାଭେରୀ (୧୯୧୬ – ୧୯୮୫) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, କଥାଚିତ୍ର ନିର୍ମାତା, ଫଟୋଗ୍ରାଫର, ଲେଖକ ତଥା ମହାତ୍ମା ଗାନ୍ଧୀଙ୍କ ଘନିଷ୍ଠ ସହଯୋଗୀ ଥିଲେ । ସେ ଦାଣ୍ଡି ଯାତ୍ରାଠାରୁ ୧୯୪୮ ମସିହାରେ ମୃତ୍ୟୁ ପର୍ଯ୍ୟନ୍ତ ଫଟୋଗ୍ରାଫ୍ ମାଧ୍ୟମରେ ମହାତ୍ମା ଗାନ୍ଧୀଙ୍କୁ ଡକ୍ୟୁମେଣ୍ଟ୍ କରିଥିଲେ, ଯାହାକି ଅନେକ ପ୍ରଦର୍ଶନୀରେ ପ୍ରଦର୍ଶିତ ହୋଇଥିଲା ଏବଂ ଅନେକ ସାହିତ୍ୟିକ କାର୍ଯ୍ୟରେ ବ୍ୟବହୃତ ହୋଇଥିଲା । ପିଟର ରୁହେଙ୍କଦ୍ୱାରା ରଚିତ ପୁସ୍ତକ ଗାନ୍ଧୀ-ଏ ଫଟୋ ବାଇଓଗ୍ରାଫିରେ  ତାଙ୍କର ଅନେକ ଫଟୋଗ୍ରାଫ୍ ବ୍ୟବହାର ହୋଇଥିଲା । ଦିନାନାଥ ଗୋପାଳ ତେନ୍ଦୁଲକରଙ୍କଦ୍ୱାରା ନିର୍ମିତ ମହାତ୍ମା ଗାନ୍ଧୀଙ୍କ ଜୀବନୀ, ମହାତ୍ମା: ଲାଇଫ୍ ଅଫ୍ ମୋହନଦାସ କରମଚାନ୍ଦ ଗାନ୍ଧୀରେ ସେ ସହକର୍ମୀ ଥିଲେ । ତାଙ୍କଦ୍ୱାରା ଗାନ୍ଧୀଜୀଙ୍କ ଉପରେ ନିର୍ମିତ ୩୩୦ ମିନିଟ୍‌ର ଡକ୍ୟୁମେଣ୍ଟାରୀ ମହାତ୍ମା: ଲାଇଫ୍ ଅଫ୍ ଗାନ୍ଧୀ, ୧୮୬୯–୧୯୪୮, ୧୪ଟି ଅଧ୍ୟାୟରେ ମୁକ୍ତିଲାଭ କରିଥିଲା । ସାହିତ୍ୟ ଓ ଶିକ୍ଷା କ୍ଷେତ୍ରରେ ତାଙ୍କ ଅବଦାନ ପାଇଁ ୧୯୬୯ ମସିହାରେ ଭାରତ ସରକାର ତାଙ୍କୁ ତୃତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମ ଭୂଷଣ ପ୍ରଦାନ କରିଥିଲେ ।

 ଆଧାର 

 ବାହାର ଲିଙ୍କ୍ 
 
 
 

ଶ୍ରେଣୀ:୧୯୧୬ ଜନ୍ମ
ଶ୍ରେଣୀ:୧୯୮୫ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ଗାନ୍ଧୀବାଦୀ
ସିଧୁ ଓ କାହ୍ନୁ ମୁର୍ମୁ

thumb|ରାଞ୍ଚିସ୍ଥିତ ସିଦୋ କାହ୍ନୁ ମେମୋରିଆଲ ପାର୍କ
ସିଦୋ ମୁର୍ମୁ ଏବଂ କାହ୍ନୁ ମୁର୍ମୁ ଉଭୟ ଭାଇ ବ୍ରିଟିଶ ଔପନିବେଶିକ କର୍ତ୍ତୃପକ୍ଷ ଏବଂ ଦୁର୍ନୀତିଗ୍ରସ୍ତ ଜମିଦାରୀ ପ୍ରଥା ବିରୋଧରେ ପୂର୍ବ ଭାରତରେ ସାନ୍ତାଳ ବିଦ୍ରୋହ (୧୮୫୫-୧୮୫୬)ର ନେତା ଥିଲେ ।

 ବିଦ୍ରୋହ 
ସାନ୍ତାଳମାନେ ଜଙ୍ଗଲ ଉପରେ ନିର୍ଭର କରି ସେଠାରେ ରହୁଥିଲେ । ୧୮୩୨ ମସିହାରେ ବିଇଆଇସି ଆଧୁନିକ ଝାଡ଼ଖଣ୍ଡର ଦାମିନ-ଇ-କୋହ ଅଞ୍ଚଳକୁ ଚିହ୍ନଟ କରି ସାନ୍ତାଳମାନଙ୍କୁ ଏହି ଅଞ୍ଚଳରେ ବସବାସ କରିବାକୁ ନିମନ୍ତ୍ରଣ କରିଥିଲା । ଜମି ଓ ଅର୍ଥନୈତିକ ସୁବିଧାର ପ୍ରତିଶ୍ରୁତି ଯୋଗୁଁ ଧଳଭୂମ, ମନଭୂମ, ହଜାରିବାଗ, ମେଦିନୀପୁର ଆଦି ଅଞ୍ଚଳରୁ ବହୁ ସଂଖ୍ୟକ ସାନ୍ତାଳ ଏଠାକୁ ବସବାସ କରିବାକୁ ଆସିଥିଲେ । ଖୁବ୍ ଶୀଘ୍ର, ବିଇଆଇସିଦ୍ୱାରା କର ଆଦାୟ ମଧ୍ୟସ୍ଥି ଭାବରେ ନିୟୋଜିତ ମହାଜନ ଜମିଦାରମାନେ ଅର୍ଥନୀତିରେ ଆଧିପତ୍ୟ ବିସ୍ତାର କରିଥିଲେ । ଅନେକ ସାନ୍ତାଳ ଏହି ଦୁର୍ନୀତିଗ୍ରସ୍ତ ଅର୍ଥ କର ପ୍ରଥାର ଶିକାର ହୋଇଥିଲେ । ସେମାନଙ୍କୁ ଅତ୍ୟଧିକ ଦରରେ ଋଣ ଦିଆଯାଇଥିଲା । ସେମାନେ ଋଣ ପରିଶୋଧ କରିବାରେ ଅସମର୍ଥ ହେବାରୁ ସେମାନଙ୍କ ଜମିକୁ ଜୋରଜବରଦସ୍ତ ନିଆଯାଇଥିଲା ଏବଂ ସେମାନେ ଦାଦନ ଶ୍ରମିକ ଭାବେ କାମ କରିବାକୁ ବାଧ୍ୟ ହୋଇଥିଲେ । ଏହି ବିଦ୍ରୋହ ସମୟରେ ସାନ୍ତାଳମାନଙ୍କ ନେତୃତ୍ୱ ନେଇଥିବା ଦୁଇ ଭାଇ ସିଦ୍ଧୁ ଏବଂ କାହ୍ନୁ ମୁର୍ମୁଙ୍କ ସାନ୍ତାଳ ବିଦ୍ରୋହ ଆରମ୍ଭ କରିଥିଲେ ।

୧୮୫୫ ମସିହା ଜୁନ ୩୦ ତାରିଖରେ ଦୁଇ ସାନ୍ତାଳ ବିଦ୍ରୋହୀ ନେତା ସିଧୁ ଓ କାହ୍ନୁ ମୁର୍ମୁ, ଚାନ୍ଦ ଓ ଭୈରବଙ୍କ ସହ ମିଶି ୬୦,୦୦୦ ସାନ୍ତାଳଙ୍କୁ ଏକାଠି କରି ଇଷ୍ଟ ଇଣ୍ଡିଆ କମ୍ପାନୀ ବିରୋଧରେ ବିଦ୍ରୋହ ଘୋଷଣା କରିଥିଲେ । ବିଦ୍ରୋହ ସମୟରେ ସମାନ୍ତରାଳ ସରକାର ଚଳାଇବା ପାଇଁ ସିଧୁ ମୁର୍ମୁ ପାଖାପାଖି ୧୦ ହଜାର ସାନ୍ତାଳମାନଙ୍କୁ ଏକାଠି କରିଥିଲେ । ଏହି ବିଦ୍ରୋହର ମୂଳ ଉଦ୍ଦେଶ୍ୟ ଥିଲା ନିଜ ଆଇନ ତିଆରି କରି ଓ ତାହା ଲାଗୁ କରି କର ଆଦାୟ କରିବା । ସାନ୍ତାଳମାନେ ପ୍ରଥମେ କିଛି ସଫଳତା ପାଇଥିଲେ କିନ୍ତୁ ଖୁବ ଶୀଘ୍ର ବ୍ରିଟିଶମାନେ ଏହି ବିଦ୍ରୋହୀମାନଙ୍କୁ ମୁକାବିଲା କରିବା ପାଇଁ ଏକ ନୂତନ ଉପାୟ ବାହାର କରିଥିଲେ । ବ୍ରିଟିଶ ସେନା ସାନ୍ତାଳ ବିଦ୍ରୋହୀମାନଙ୍କୁ ଜଙ୍ଗଲରୁ ବାହାରକୁ ଆସିବାକୁ ବାଧ୍ୟ କରିଥିଲା । ଏକ ନିର୍ଣ୍ଣାୟକ ଯୁଦ୍ଧରେ ଇଂରେଜମାନେ ଆଧୁନିକ ଅସ୍ତ୍ରଶସ୍ତ୍ର ଓ ଯୁଦ୍ଧ ହାତୀରେ ସଜ୍ଜିତ ହୋଇ ପାହାଡ଼ ପାଦଦେଶରେ ନିଜକୁ ମୁତୟନ କରିଥିଲେ । ଯୁଦ୍ଧ ଆରମ୍ଭ ହେଲା କ୍ଷଣି ବ୍ରିଟିଶ ଅଧିକାରୀ ତାଙ୍କ ସୈନ୍ୟମାନଙ୍କୁ ଗୁଳି ବୋଝେଇ ନକରି ସିଧା ଗୁଳି ଚଳାଇବାକୁ ଆଦେଶ ଦେଇଥିଲେ । ବ୍ରିଟିଶ ଯୁଦ୍ଧ ରଣନୀତିଦ୍ୱାରା ସୃଷ୍ଟି ହୋଇଥିବା ଏହି ଜାଲରେ ସନ୍ଦେହ କରିନଥିବା ସାନ୍ତାଲମାନେ ସମ୍ପୂର୍ଣ୍ଣ ପଡ଼ିଯାଇଥିଲେ । ଏହି ହଠାତ ପଦକ୍ଷେପ ସେମାନଙ୍କ ପାଇଁ ବିପଜ୍ଜନକ ହୋଇପଡ଼ିଥିଲା । ପାହାଡ଼ ପାଦଦେଶ ନିକଟରେ ପହଞ୍ଚିବା ମାତ୍ରେ ବ୍ରିଟିଶ ସେନା ପୂରା ଶକ୍ତି ସହ ଆକ୍ରମଣ କରିଥିଲା ଏବଂ ଏଥର ସେମାନେ ଗୁଳି ବ୍ୟବହାର କରୁଥିଲେ । ଶେଷରେ ବିଦ୍ରୋହକୁ ବ୍ରିଟିଶ ଦମନ କରିଥିଲେ ମଧ୍ୟ ସାନ୍ତାଳ ଯୋଦ୍ଧାମାନଙ୍କ ବୀରତ୍ୱ ସାନ୍ତାଳ ସମୁଦାୟ ପାଳନ କରିଥାଏ ।

 ସ୍ମୃତି 
ସିଦୋ ମୁର୍ମୁ ଏବଂ କାହ୍ନୁ ମୁର୍ମୁଙ୍କ ସ୍ମୃତିରେ ଦୁହିଙ୍କ ନାମରେ ସିଦୋ କାହ୍ନୁ ମୁର୍ମୁ ବିଶ୍ୱବିଦ୍ୟାଳୟର ନାମକରଣ କରାଯାଇଛି । ସେମାନଙ୍କୁ ସମ୍ମାନ ଜଣାଇ ୨୦୦୨ ମସିହାରେ ଭାରତୀୟ ଡାକ ୪ ଟଙ୍କିଆ ଡାକଟିକଟ ମଧ୍ୟ ପ୍ରକାଶ କରିଥିଲା । ରାଞ୍ଚିରେ ଏକ ସିଦୋ କାହ୍ନୁ ମେମୋରିଆଲ ପାର୍କ ମଧ୍ୟ ପ୍ରତିଷ୍ଠା କରାଯାଇଥିଲା । କେନ୍ଦ୍ରୀୟ କଲିକତାର ଏସପ୍ଲାନେଡରେ ଥିବା ସିଦୋ-କାହ୍ନୋ ଡାହର ଦୁଇଭାଇଙ୍କ ନାମରେ ନାମିତ ହୋଇଛି ।

 ଆଧାର 

ଶ୍ରେଣୀ:ସାନ୍ତାଳ ଲୋକ
ଶ୍ରେଣୀ:୧୮୫୮ ମୃତ୍ୟୁ
ଶ୍ରେଣୀ:ଝାଡ଼ଖଣ୍ଡର ଲୋକ
ଶ୍ରେଣୀ:ଝାଡ଼ଖଣ୍ଡର ଇତିହାସ
ରାଜଲକ୍ଷ୍ମୀ ଜୟରାମ

ରାଜଲକ୍ଷ୍ମୀ ଜୟରାମ (ମୃତ୍ୟୁ: ୧୮ ଅକ୍ଟୋବର ୨୦୨୧) ଜଣେ ଭାରତୀୟ କଥାଚିତ୍ର ଏବଂ ଥିଏଟର ଅଭିନେତ୍ରୀ ଥିଲେ ଯିଏକି ମୁଖ୍ୟତଃ ମାଲାୟାଲମ୍ ଭାଷାର କଥାଚିତ୍ରରେ କାମ କରୁଥିଲେ ।

 ଅଭିନୟ ଜୀବନ 
ନାୟିକା ଭାବରେ ରାଜଲକ୍ଷ୍ମୀଙ୍କ ପ୍ରଥମ ଅଭିନୀତ କଥାଚିତ୍ର ଥିଲା ଭୂମିୟିଲେ ମଲାଖା, ଯେଉଁଥିରେ ସେ ପ୍ରେମ ନଜିରଙ୍କ ନାୟିକା ଭାବରେ କାମ କରିଥିଲେ । ସେ କଳିୟୋଦମ୍ ଏବଂ ମାୟାବୀ ଭଳି ମାଲାୟଲମ୍ କଥାଚିତ୍ରରେ ଅଭିନୟ କରିଛନ୍ତି ।

 ବ୍ୟକ୍ତିଗତ ଜୀବନ 
ରାଜଲକ୍ଷ୍ମୀ ଦେଶାଭିମାନି ଥିଏଟରର ପ୍ରାୟ ପ୍ରମୁଖ ନାଟକର ନାୟିକା ଭାବରେ କାମ କରିଥିଲେ । କୋଟ୍ଟୟମ ଆଟ୍ଟିଙ୍ଗାଲ୍ ମ୍ୟୁନିସିପାଲ୍ କର୍ପୋରେସନ୍‌ର ପୂର୍ବତନ ଅଧ୍ୟକ୍ଷ ଡି ଜୟରାମଙ୍କୁ ବିବାହ କରିଥିଲେ । ବିବାହ ପରେ ସେ ଅଭିନୟ ଦୁନିଆରୁ ଦୂରେଇ ଯାଇଥିଲେ । ତାଙ୍କର ଦୁଇ ପୁଅ ମଧ୍ୟ ରାଜନୀତିରେ ସକ୍ରିୟ ଅଛନ୍ତି ।

 ମୃତ୍ୟୁ 
୨୦୨୧ ମସିହାର ଅକ୍ଟୋବର ୧୮ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଲିଙ୍କ୍ 
 Rajalakshmi Senior
 Rajalakshmi (82) passed away

ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଜେନି (ଅଭିନେତା)

ପୋଲ୍ଲାପ୍ରଗାଡ଼ା ଜନାର୍ଦ୍ଦନ ରାଓ ଜଣେ ଭାରତୀୟ ହାସ୍ୟ ଅଭିନେତା ଯିଏକି ତାଙ୍କ ମଞ୍ଚନାମ ଜେନି ଭାବରେ ଜଣାଶୁଣା । ସେ ମୁଖ୍ୟତଃ ତେଲୁଗୁ କଥାଚିତ୍ର ଏବଂ ତେଲୁଗୁ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି । ସେ ଆନ୍ଧ୍ରପ୍ରଦେଶର ଗୋଦାବରୀ ଜିଲ୍ଲାର ଏକ ତେଲୁଗୁ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ଜଣେ ମୂକ ଅଭିନେତା । ସେ ଭାରତ ତଥା ବିଦେଶରେ ୧୦୦୦ରୁ ଅଧିକ କାର୍ଯ୍ୟକ୍ରମରେ ଅଭିନୟ କରିଛନ୍ତି । ସେ ୪୦୦ରୁ ଅଧିକ କଥାଚିତ୍ର ଏବଂ ଦୂରଦର୍ଶନ ଧାରାବାହିକ ତଥା କାର୍ଯ୍ୟକ୍ରମ ଆଦିରେ ଜଣେ ହାସ୍ୟ କଳାକାର ଭାବରେ ଅଭିନୟ କରିଛନ୍ତି । ଅନେକ ସରକାରୀ ଅନୁଦାନ ପ୍ରାପ୍ତ ଦୂରଦର୍ଶନ ବିଜ୍ଞାପନରେ ସେ ମୂକ ଅଭିନୟ କରିଛନ୍ତି ।

 ଅଭିନୀତ କଥାଚିତ୍ର (ଆଂଶିକ) 
 ଇନ୍ସପେକ୍ଟର ଅଶ୍ୱିନୀ
 ପାଦମତି ସନ୍ଧ୍ୟା ରାଗମ୍ (୧୯୮୭)
 ଆହା ନା ପେଲ୍ଲାଣ୍ଟା (୧୯୮୭)
 ବିଜୟ (୧୯୮୯)
 ହେଲୋ ବ୍ରଦର୍ (୧୯୯୪)
 ଯମଳୀଳା (୧୯୯୪)
 ପଲ୍ଲି ସାନ୍ଦାଦି (୧୯୯୬)
 ଷ୍ଟ୍ରିଟ୍ ଫାଇଟର୍ (୧୯୯୫)
 ଆନଗନଗା ଓକା ରୋଜୁ (୧୯୯୭)
 ଅନ୍ନମୟା (୧୯୯୭)
 ମାଷ୍ଟର୍ (୧୯୯୭)
 ଆନନ୍ଦମ୍ (୨୦୦୧)
 ଜୟମ୍ (୨୦୦୨)
 ଟାଗୋର୍ (୨୦୦୩)
 ଭିଲ୍ଲେନ୍ (୨୦୦୩)
 ସିହ୍ମାଚଳମ୍ (୨୦୦୩)
 ନେନୁ (୨୦୦୪)
 ପେଦାବାବୁ (୨୦୦୪)
 ନେନୁନ୍ନାନୁ (୨୦୦୪)
 ପେଲ୍ଲୀବରମଣ୍ଡି
 ସତ୍ୟମ୍ (୨୦୦୩)
 ଶ୍ଲୋକମ୍ (୨୦୦୫)
 ସାମାନ୍ୟୁଡ଼ୁ (୨୦୦୬)
 ଭିକ୍ଟର୍ (୨୦୦୮)
 ଚୁପୁଲି କାଲାସିନା ଶୁଭବେଳା
 ଡାବ୍ବୁ ଭାଲେ ଜାବ୍ବୁ
 ପ୍ରେମିଞ୍ଚୁକୁନ୍ନମ୍ ପେଲ୍ଲିକି ରଣ୍ଡି (୨୦୦୪)
 ରେଡ୍ଡି (୨୦୦୮)
 ପାଣ୍ଡୁରଙ୍ଗାଡ଼ୁ (୨୦୦୮)
 ଶୁଭପ୍ରଦମ୍ (୨୦୧୦)
 ନମୋ ଭେଙ୍କଟେଶା (୨୦୧୦)
 ପରମ ବୀର ଚକ୍ର (୨୦୧୧)
 ଗନ୍‍ସଟ୍
 ଶିରିଡ଼ି ସାଇ (୨୦୧୨)
 ଆୟାରେ (୨୦୧୨)
 ସେବାକୁଡ଼ୁ (୨୦୧୩)
 ନାୟକ (୨୦୧୩)
 ଆଗାଡ଼ୁ (୨୦୧୪)
 କ୍ୟାଶ୍
 ଇନ୍ସପେକ୍ଟର
 ସାମନ୍ତାକାମାନି (୨୦୧୭)
 ପ୍ଲେ ବ୍ୟାକ୍ (୨୦୨୧)
 ଅମୃତମ୍ (୨୦୦୧ - ୨୦୦୭) - ଧାରାବାହିକ

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତା
ଦୀପକ ଜେଠୀ

ଦୀପକ ଜେଠୀ (Dīpaka jēṭahāya) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରନ୍ତି । ସେ ଜଣେ ଭଏସ୍ ଡବିଂ କଳାକାର ଭାବରେ ହିନ୍ଦୀରେ ଅନେକ ବିଦେଶୀ ଗଣମାଧ୍ୟମ କାର୍ଯ୍ୟକ୍ରମ ଓ କଥାଚିତ୍ର ତଥା ଧାରାବାହିକ ଆଦି ଡବ୍ କରନ୍ତି । ୨୦୧୩ ମସିହାରେ ମୁକ୍ତିଲାଭ କରିଥିବା କଥାଚିତ୍ର ପ୍ରଧାନମନ୍ତ୍ରୀରେ ସେ ଜର୍ଣ୍ଣେଲ ସିଂ ଭୀନ୍ଦ୍ରନୱାଲେ ଭୂମିକାରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ମନ୍ତବ୍ୟ ୧୯୯୬ ଏକ୍ ଥା ରାଜା ହିନ୍ଦୀ ଇଂରାଜୀ ବାବୁ ଦେଶୀ ମେମ୍ ହିନ୍ଦୀ ୨୦୦୦ ବାଘି  ହିନ୍ଦୀ ବଂଶୀ ତେଲୁଗୁ ଜିନ୍ଦେଗୀ ଦୀପକ ହିନ୍ଦୀ ୨୦୦୨ ସିନ୍ଦୂର୍ କି ସୌଗନ୍ଧ୍ ଶରଦ ହିନ୍ଦୀ ୨୦୦୩ ଏଲଓସି କାର୍ଗିଲ ମେଜର ମୋହିତ ହିନ୍ଦୀ ୨୦୦୪ ଗର୍ବ: ପ୍ରାଇଡ୍ ଆଣ୍ଡ ଅନର୍ ହକ୍କିମ ଲୁକା ହିନ୍ଦୀ ଇସ୍କ କୟାମତ୍ ଅଜୟ ହିନ୍ଦୀ ଅଦାଭି ରାମୁଡ଼ୁ ତେଲୁଗୁ ୨୦୦୮ ଭ୍ରମ୍: ଏନ୍ ଇଲ୍ୟୁଜନ୍ କୁଲଦୀପ ରାଠୋର୍ ହିନ୍ଦୀ ଏବଂ ଇଂରାଜୀ ବିଷ୍ଣୁ ତେଲୁଗୁ ୨୦୧୦ ବନ୍ଦେ ମାତରମ୍ ମଲିକ୍ ମାଲାୟାଲମ୍ ଏବଂ ତାମିଲ୍ ଦ୍ୱିଭାଷୀ ୨୦୧୩ କାମ୍ମାତ୍ ଆଣ୍ଡ କାମାତ୍ ବିକ୍ରମ ଛେତ୍ରୀ ମାଲାୟାଲମ୍ ୨୦୧୭ ୧୯୭୧: ବିଅଣ୍ଡ୍ ବୋର୍ଡ଼ର୍ସ ଅହରାମ ରାଜାଙ୍କ ପୁଅ ମାଲାୟାଲମ୍ ୨୦୧୭ ସତ୍ୟା ମାଲାୟାଲମ୍ ୨୦୧୮ ବିଶ୍ୱରୂପମ୍ ୨ ତାମିଲ, ହିନ୍ଦୀ ଏବଂ ତେଲୁଗୁ ବହୁଭାଷୀ

 ଦୂରଦର୍ଶନ ଧାରାବାହିକ 
ବର୍ଷ କାର୍ଯ୍ୟକ୍ରମ ଭୂମିକା ମନ୍ତବ୍ୟ ୧୯୯୧ ମହାଭାରତ କଥା ବାର୍ବରୀକ ୧୯୯୩ କୃଷ୍ଣ ଦୁଃଶାସନ ୧୯୯୫ କାନୁନ୍ ଦର୍ପଣ ୧୯୯୭ ଜୟ ହନୁମାନ କେଶରୀ ଓଁ ନମଃ ଶିବାୟ ବିଦ୍ୟୁନମାଳି ୧୯୯୯–୨୦୦୦ ଜୟ ମାତା କି ରମ୍ଭ ଏବଂ ଦୁର୍ଗ ଅସୁର ୨୦୦୦ ଜପ ତପ ବ୍ରତ ମଙ୍ଗଳଦେବ ମା ଶକ୍ତି ଡିମନ୍ ଶମ୍ଭୁ ଶ୍ରୀ ଗଣେଶ ବଜରଙ୍ଗ/ତାରକାକ୍ଷ ବିଷ୍ଣୁ ପୁରାଣ କାଳକେତୁ ୨୦୦୧ ଦୌପଦୀ ଦୁର୍ଯ୍ୟୋଧନ ୨୦୦୨ ରାମାୟଣ  ହନୁମାନ ଆର୍ଯ୍ୟମାନ - ବ୍ରହ୍ମାଣ୍ଡ କା ଯୋଦ୍ଧା ମହାସାମନ୍ତ ନାରକ ଶଃ... କୋଇ ହୈ ବାବୁ ୨୦୦୪ କର୍ମା - କୋଇ ଆ ରାହାଃ ହୈ ୱକ୍ତ ବଦଲ୍‌ନେ ଚ୍ୟାଲେଞ୍ଜର୍ ୨୦୦୮ କାହାନୀ ହମାରେ ମହାଭାରତ କି ଦ୍ରୋଣାଚାର୍ଯ୍ୟ ଶାର୍ପସ୍ ପେରିଲ୍ ଦଫାଦାର୍ କପୁର ଟେଲିଫିଲ୍ମ ୨୦୦୯–୨୦୧୧ ଆଗଲେ ଜନମ୍ ମୋହା ବିଟିୟା ହି କିଜୋ ଦମନ ସିଂହ ୨୦୧୨ ଦେବୋଁ କେ ଦେବ ମହାଦେବ ମହିଷାସୁର ୨୦୧୩ ପ୍ରଧାନମନ୍ତ୍ରୀଜର୍ଣ୍ଣେଲ ସିଂ ଭୀନ୍ଦ୍ରନୱାଲେ ୨୦୧୪ ମହାଭାରତ ମହାରାଜ ବିରାଟ ୨୦୧୭ ପରମବ୍ରତ ଶ୍ରୀ କ୍ରିଷ୍ଣା ଶ୍ରୀଧର ୨୦୧୮–୨୦୧୯ କର୍ଣ୍ଣ ସଙ୍ଗିନୀ ଦ୍ରୁପଦ ୨୦୨୧ ପପନାଶିନୀ ଗଙ୍ଗା ମହାରାଜ ଦକ୍ଷ ଜୟ କାହ୍ନେୟା ଲାଲ୍ କି ଜରାସନ୍ଧ

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରୀୟା ଝା

ଶ୍ରୀୟା ଝା ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ଯିଏକି ତେଲୁଗୁ, ଓଡ଼ିଆ ଏବଂ ବଙ୍ଗାଳୀ କଥାଚିତ୍ର ଜଗତରେ ଅଭିନୟ କରିଛନ୍ତି . ସେ ସାହାରା ୱାନ୍‌ରେ ରାଜଶ୍ରୀ ପ୍ରଡକ୍ସନ୍ସଦ୍ୱାରା ନିର୍ମିତ ହିନ୍ଦୀ ଦୂଦର୍ଶନ ଧାରାବାହିକ ଝିଲମିଲ ସୀତାରୋଁ କା ଅଙ୍ଗନ ହୋଗାର ମୁଖ୍ୟ ଭୂମିକାରେ ଅଭିନୟ କରିଥିଲେ । ଷ୍ଟାର ଭରତରେ ପ୍ରସାରିତ ଧାରାବାହିକ ନିମ୍‌କି ମୁଖିଆରେ ସୁଇଟ୍ ଭୂମିକାରେ ଏବଂ ସୋନି ଏଣ୍ଟରଟେନମେଣ୍ଟ ଟେଲିଭିଜନରେ ପ୍ରସାରିତ ଧାରାବାହିକ ଇଶାରୋଁ ଇଶାରୋଁ ମେଁରେ ସେ ଅଭିନୟ କରିଥିଲେ । ସୋନି ସବ୍‌ରେ ପ୍ରସାରିତ ଜିଦ୍ଦି ଦିଲ‌ମାନେ ନାରେ ବର୍ଖା ଶେର୍ଗିଲ୍ ଭାବରେ ଅଭିନୟ କରିଥିଲେ ।

 ଜନ୍ମ, ପରିବାର ଓ ଶିକ୍ଷା 
୧୯୯୨ ମସିହାର ଜୁନ ୧୦ ତାରିଖରେ ଶ୍ରୀୟା ଡେରାଡୁନରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଅମରଦୀପ ଝା ଜଣେ ଅଭିନେତ୍ରୀ । ସେ ମଶୋରୀସ୍ଥିତ ଜିଏନ୍ଏଫ୍‌ସି ସ୍କୁଲରୁ ତାଙ୍କୁ ସ୍କୁଲ ଶିକ୍ଷା ସମାପ୍ତ କରିଥିଲେ ।

 ଅଭିନୀତ କଥାଚିତ୍ର 
 ତେଲୁଗୁ କଥାଚିତ୍ର 
 ଗୀତା (୨୦୦୮)

 ବଙ୍ଗାଳୀ କଥାଚିତ୍ର 
 ତୋମାର୍ ଜୋନ୍ୟ (୨୦୦୮)
 ଓଲୋଟ ପାଲୋଟ (୨୦୦୯)

 ଓଡ଼ିଆ କଥାଚିତ୍ର 
 ଲୁଚକାଳି (୨୦୧୨)
 ଆମ ଭିତରେ କିଛି ଅଛି (୨୦୧୦)
 ଶତ୍ରୁ ସଂହାର (୨୦୦୯)

 ଅଭିନୀତ ଧାରାବାହିକ 
 ଝିଲ୍‌ମିଲ୍ ସୀରାତୋଁ କା ଆଙ୍ଗନ ହୋଗା
 ଦୋ ଦିଲ୍ ବାନ୍ଧେ ଏକ୍ ଡୋରୀ ସେ
 ଉତ୍ତରାଣ
 ନିମ୍‌କି ମୁଖିଆ
 ନିମ୍‌କି ବିଧାୟକ
 ଇଶାରୋଁ ଇଶାରୋଁ ମେଁ
 ଜିଦ୍ଦି ଦିଲ‌ମାନେ ନା

 ଆଧାର 

 ବାହାର ଆଧାର 
 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଟେଟ୍ରିଜୋଲାଇନ

ଟେଟ୍ରିଜୋଲାଇନ୍, ଯାହାକୁ ଟେଟ୍ରାହାଇଡ୍ରୋଜୋଲିନ୍ ମଧ୍ୟ କୁହାଯାଏ, ଏକ ଔଷଧ ଯାହା ଆଖିର ଶ୍ୱେତପଟଳ ଫୁଲିଥିଲେ ଦିଆଯାଏ । ଏହା ଏକକ ଭାବରେ ଏବଂ ଅନ୍ୟାନ୍ୟ ଔଷଧ ମିଶ୍ରଣ ସ‌ହିତ ଔଷଧ ଦୋକାନରେ ଟୋପା ଭାବରେ ମିଳେ ।  ଏହାର ପ୍ରଭାବ କିଛି ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୮ ଘଣ୍ଟା ପର୍ଯ୍ୟନ୍ତ ରହିପାରେ । ଦୀର୍ଘକାଳ ଧରି ବ୍ୟବହାର କଲେ ଅବସ୍ଥା ଖରାପ ହୋଇପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବିସ୍ଫାରିତ ଆଖି ପୁଅ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଆଖିର ଜ୍ୱଳନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖିର ଲାଲିମା, ମୁଣ୍ଡବିନ୍ଧା, ଦୃତ ହୃଦ୍‌ଗତି ଏବଂ ଶୋଇବାରେ ଅସୁବିଧା ହୋଇପାରେ ।  ଆକ୍ଟିଭେସନ୍ α- ଆଡ୍ରେନେଜିକ୍ ରିସେପ୍ଟରଦ୍ୱାରା ରକ୍ତବାହୀ ନଳୀକୁ ସଙ୍କୁଚିତ କରି କାର୍ଯ୍ୟକ୍ଷମ ହୁଏ ।  

୧୯୫୪ ମସିହାରେ ଟେଟ୍ରିଜୋଲାଇନ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୯ରେ ଚିକିତ୍ସା ବ୍ୟବହାରରେ ଆସିଥିଲା  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଗୋଟିଏ ବୋତଲର ମୂଲ୍ୟ ପ୍ରାୟ ୧୦ ଡଲାର ଥିଲା । ଏହା ଭିସିନ୍ ଏବଂ ରୋହଟୋ ସହିତ ଅନେକ ମିଶ୍ରର ବ୍ରାଣ୍ଡ ନାମରେ ବିକ୍ରି ହୁଏ | 

 ଆଧାର
ଜିଲ୍ଲୂ

ଜିଲ୍ଲୂ (ଜନ୍ମ: ୧୯୦୫) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ହିନ୍ଦୀ କଥାଚିତ୍ର ଜଗତରେ କାମ କରୁଥିଲେ । ୧୯୨୪ ମସିହାରୁ ଅଭିନୟ ଜୀବନ ଆରମ୍ଭ କରିବା ପରେ ସେ ଅନେକ ଚରିତ୍ର ଭୂମିକାରେ ଅଭିନୟ କରିଥିଲେ ଏବଂ ୧୯୫୦ ଦଶକରେ ମଦର୍ ଇଣ୍ଡିଆ ଓ ମୁଗଲ୍-ଏ-ଆଜମ୍ ଭଳି ଜଣାଶୁଣା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।

 ଜନ୍ମ 
ସେ ୧୯୦୫ ମସିହାରେ ବ୍ରିଟିଶ ଭାରତ ଅନ୍ତର୍ଗତ ବମ୍ବେଠାରେ ଜନ୍ମଗ୍ରହଣ କରିଥିଲେ ଓ ଜନ୍ମ ସମୟରେ ତାଙ୍କ ନାମ ଥିଲା ଜୁଲେକା ଇବ୍ରାହାଇନ୍ ।

 ଅଭିନୟ ଜୀବନ 
୧୯୨୪ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲା । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବୀର ଦୁର୍ଗାଦାସ । ସେ ଯୁବାବସ୍ଥାରେ ଭାରତର ପ୍ରଥମ କଥାକୁହା କଥାଚିତ୍ର ଆଲାମ ଆରାରେ ମଧ୍ୟ କାମ କରିଥିଲେ ।

୧୯୫୦ ଦଶକର ଜଣାଶୁଣା ତଥା ବ୍ୟବସାୟିକ ସଫଳତା ପାଇଥିବା ହିନ୍ଦୀ କଥାଚିତ୍ର ମଦର ଇଣ୍ଡିଆ ଏବଂ ମୁଗଲ-ଏ-ଆଜମରେ ସେ ଅଭିନୟ କରିଥିଲେ । ସେ ଅନେକ କଥାଚିତ୍ରରେ ଛୋଟ ଛୋଟ ଚରିତ୍ର ଅଭିନେତ୍ରୀ ଭାବରେ କାମ କରିଥିଲେ । ମଦର ଇଣ୍ଡିଆର ସେ ନାୟିକା ରାଧାଙ୍କ ଶାଶୁ ଏବଂ ମୁଗଲ-ଏ-ଆଜମର ମୁଖ୍ୟ ନାୟିକା ଅନାରକଲିଙ୍କ ମାଆ ଭୂମିକାରେ ଅଭିନୟ କରିଥିଲେ । ସେ ମଦହୋଶରେ ମୀନା କୁମାରୀଙ୍କ ମାଆ ଭୂମିକାରେ ଅଭିନୟ କରିଥିଲେ ।  ମାଆ ଭୂମିକାରେ ସେ ଅଧିକ କାମ କରିଥିବାରୁ, ସେ କଥାଚିତ୍ର ଜଗତରେ ଜିଲ୍ଲୂ ମାଆ ଭାବରେ ପରିଚିତ ।

 ଅଭିନୀତ କଥାଚିତ୍ର 
 ୧୯୬୦: ମୁଗଲ-ଏ-ଆଜମ୍ – ଅନାରକଲିଙ୍କ ମାଆ
 ୧୯୫୭: ମଦର୍ ଇଣ୍ଡିଆ – ସୁନ୍ଦର ଚାଚି
 ୧୯୫୧: ମଦହୋଶ – ସୋନିର ମାଆ
 ୧୯୫୧: ସନମ – ଜୋଗିନୀର ମାଆ
 ୧୯୫୦: ମଗରୂର୍ – ମନୋହରର ମାଆ
 ୧୯୫୦: ସବକ୍
 ୧୯୪୭: ଜୁଗନୁ – ଦିଲ୍ଲୀପ କୁମାରଙ୍କ ମାଆ
 ୧୯୪୫: ତଦବିର
 ୧୯୪୫: ନସୀବ
 ୧୯୪୫: ଫୁଲ୍
 ୧୯୪୫: ବିକ୍ରମାଦିତ୍ୟ
 ୧୯୪୪: ଗାଲି
 ୧୯୩୯: ପୁକାର୍
 ୧୯୩୧: ଆଲମ୍ ଅରା
 ୧୯୨୪: ଚନ୍ଦ୍ରଗୁପ୍ତ ଔର୍ ଚାଣକ୍ୟ
 ୧୯୨୪: ରଜିୟା ବେଗମ
 ୧୯୨୪: ଶାହା ଜେହାନ
 ୧୯୨୪: ବୀର ଦୁର୍ଗାଦାସ

 ମୃତ୍ୟୁ 
୨୦୦୪ ମସିହାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଲିଙ୍କ୍ 
 
  (Jilloo Maa)
 Rare Pictures of Jillo Bai

ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୦୪ ମୃତ୍ୟୁ